Hédi Nouira

Hédi Amara Nouira (Monastir, 1911ko apirilaren 5a – La Marsa, 1993ko urtarrilaren 25a) tunisiar politikaria izan zen. Tunisiako lehen ministroa izan zen 1970etik 1980ra.

1958an Tunisiako Banku Zentraleko gobernadore izendatu zuten. 1960ko hamarkadan sozialisten esperimentazio-aldi labur batek porrot egin ondoren, Nouirak ekonomia liberalizatu zuen 1970eko hamarkadan. 1970ean lehen ministro izendatu zuten, ekimen pribatuaren aldeko jarreragatik eta finantza-ezagutzagatik. 1980an politikatik erretiratu zen bihotzekoa izan ondoren.

Kategoria:Tunisiako politikariak